# Беседа:Кирилица

### от Уикипедия, свободната енциклопедия

Странно, мислех, че кирилицата е създадена от Кирил и Методий... или те са създали методиевицата? --5ko | Беседа 10:12, 24 авг 2004 (UTC)

  Между другото и аз си мислех да напиша отговор в твоя дух, но всъщност (според различните източници) съвсем не е сигурно дали Св. Кирил или Св. Климент Охридски я е създал. --Webkid 17:07, 24 авг 2004 (UTC)

    Говорих преди време с една студентка по славистика, която точно с тази история се занимаваше и заедно четохме нещо по въпроса. Произходът на Кирилицата всъщност съвсем не е ясен на днешните учени. Различни хипотези като че ли се преферират по квази-политически причини от различни държави, но дали Кирил е ревидирал своята идея за азбука, дали Климент я е изобретил и кръстил на своя учител, или е паднала от небето, всъщност никой май не знае. Теориите, че все пак е на Кирил, дълго време отхвърляни, се смятат за малко по-модерни (ако не ме лъже паметта). --Stanislav

      Теориите за старшинството на кирилицата съвсем не са модерни. Например акад. Емил Георгиев в "Нашето аз, буки, веди", С. 1981, стр. 84, твърди, че кирилицата е първата славянска азбука, понеже създателят на глаголицата бил добавил допълнителни букви, каквато е например "герв" (ђ), а не обратното. Акад. Е. Георгиев, например, не обяснява защо в глаголицата няма буквите IA, IE, и др. Както и да е, интересно обаче е становището на проф. Васил Йончев, който не е филолог, а художник. Той създава Фигура-модул на глаголицата, на който се подчинява и кирилицата. Неговото твърдение е, че един и същ човек е създал както глаголицата, така и кирилицата. Но на тези въпроси е трудно да се отговори еднозначно.--Хари 14:57, 4 сеп 2004 (UTC)

    Според мен е по-важно не кой е измислил знаците (повечето са заимствани от гръцката азбука и са по-прости за писане от глаголицата), ами това, че Кирил и Методий първи са описали славянския език, като са му дали за всеки звук даден знак и по този начин, възможност за комуникация и съхранение на знанията. Това каква азбука ще се използва е второстепенно. --5ko | Беседа 17:36, 24 авг 2004 (UTC)

      5ко, няма "славянски език" Има много славянски езици. Ако слевянските народи въобще някога са говорели един език, това е били непосредствено след Вавилинското разселение Д.С.Стоянов

        Славяните са говорили един общ език, и той в науката се нарича праславянски език. Освен това доста до късно, може би до 19 век, така нареченият сега църковнославянски език всъщност е наричан славянски език.--Хари 14:27, 4 сеп 2004 (UTC)

          По времето когато е създадена азбуката, те са говорEли (а не говорИли) на различни славянски езици.
          Т.нар. църковнославянски език е произлязъл от Старобългарския език. Д.С.Стоянов

Взето от „http://bg.wikipedia.org../../../%D0%BA/%D0%B8/%D1%80/%D0%91%D0%B5%D1%81%D0%B5%D0%B4%D0%B0%7E%D0%9A%D0%B8%D1%80%D0%B8%D0%BB%D0%B8%D1%86%D0%B0_2790.html“.

##### Views

- Статия
- Беседа
- Текуща версия

##### Търсене